钦定古今图书集成/明伦汇编/氏族典/第284卷 > 黄勋
## 钦定古今图书集成/明伦汇编/氏族典/第284卷 > 黄勋

按《广东通志》：“勋字有功，南海人。幼有至性，孝于父母。
绍兴二年，登进士第，初授永福丞，适县令久病废事，
勋为辨决狱囚，涤滞除弊。民贫不能具税赋者，勋为
代还，积逋八千三百馀缗，民欢呼称为再生父焉。以
监司荐，铨授修职郎，寻进秩右朝奉郎，知新昌县，进
朝散郎，知雷州，改知新州，当时号循吏云。终朝散大
夫，致仕，卒。”